Buvo gauti Tiekėjų paklausimai, teikiame atsakymus.
1. Klausimas. Pagal pirkimo TS yra nurodyta, jog šiuo metu TIP yra realizuota PHP programavimo kalba, o tuo tarpu e.turistas ir visa kita NTIS yra realizuota Java programavimo kalba. Ar modernizuojant NTIS privaloma realizuoti dabartinėmis programavimo kalbomis? Ar yra galimybė darbus atlikti tiekėjo pasirinkta technologija? 
1. Atsakymas. Atsižvelgiant į tai, kad NTIS jau turi nemažai veikiančio funkcionalumo, sprendimas naudoti kitas programavimo kalbas turėtų būti pagrįstas. Rangovas turi užtikrinti ne tik suderinamumą su esamais sprendimais, bet ir tai, kad pasirinkta technologija neapsunkintų sistemos palaikymo ir plėtros ateityje. Turistinių išteklių posistemė (TIP) šiuo metu yra sąlyginai minimaliai išvystyta ir reikalaus daugiausiai modernizavimo darbų, todėl tikslinga svarstyti juos atlikti naudojantis Java technologija, siekiant užtikrinti NTIS sistemos vientisumą. 
2. Klausimas. Tokiu atveju, jeigu yra galimybė modernizavimo darbus atlikti tiekėjui priimtina technologija, prašome paaiškinti kaip su pirkimo objektu yra susiję reikalaujami Ekspertas Nr. 3 - Aplikacijų programuotojas ir Ekspertas Nr. 4 – Integracinių sąsajų programuotojas specialistai? 
2. Atsakymas. Kadangi didžioji dalis NTIS sukurta naudojantis Java programavimo kalba, prioritetas yra teikiamas ekspertams, kurie gali vykdyti modernizavimo darbus naudojantis būtent šia technologija. 
3. Klausimas. Prašome nurodyti kokias funkcijas tikimasi, jog atliks Ekspertas Nr. 3 Aplikacijų programuotojas. 
3. Atsakymas. Tikimasi, kad Ekspertas Nr. 3 bus atsakingas už NTIS sistemos išorinės dalies programavimą ir įgyvendins naujų komponentų kūrimą ir esamų modernizavimą, pagal Perkančiosios organizacijos užsakymus. 
4. Klausimas. Prašome nurodyti kokias funkcijas tikimasi, jog atliks Ekspertas Nr. 4 Integracinių sąsajų programuotojas? 
4. Atsakymas. Tikimasi, kad Ekspertas Nr. 4 bus atsakingas už NTIS sistemos duomenų bazės vystymą bei duomenų srautų valdymą, užtikrinant sklandų ir greitą sistemos veikimą kuriant naujus komponentus ar modernizuojant esamus, pagal Perkančiosios organizacijos užsakymus. 
5. Klausimas. Ar Ekspertui Nr. 3 Aplikacijų programuotojui ir Ekspertui Nr. 4 Integracinių sąsajų programuotojui lygiaverčiai bus laikomi sertifikatai, kurie yra apie JAVA programavimą?  
5. Atsakymas. Pagal kvalifikacinius reikalavimus, Ekspertams Nr.3 ir Nr.4 prašome pateikti Oracle Certified Associate Java Programmer, Microsoft Certified Application Developer, Oracle Certified Expert Web Services Developer, Sun Certified Developer for Java Web Services arba kitus jiems lygiaverčius sertifikatus. 
6. Klausimas. Pagal pirkimo techninę specifikaciją matome, jog tai yra esminis sistemos pakeitimas, kuris realiai atitinka naujos sistemos sukūrimą. Prašome patvirtinti ar gerai suprantame? Jeigu ne, pakomentuokite. 
6. Atsakymas. Negalime atsakyti į šį klausimą, nes nėra įvardinta apie kokį esminį sistemos pakeitimą yra kalbama.


7. Klausimas. APT paskyrų tvarkymo komponentas. 
7.1. Klausimas. Kokie konkretūs APT paskyros duomenys turi būti valdomi (pvz., veiklos tipas, licencija, kontaktai, paslaugų aprašas)?
7.1. Atsakymas. APT paskyrų tvarkymo komponentas turi leisti valdyti šiuos duomenis:
• Prekės ženklas – pavadinimas
• Juridinio asmens rekvizitai arba fizinio asmens duomenys (jei veikla vykdoma fizinio asmens vardu)
• Juridinio / fizinio asmens kontaktai:
- El. paštas
- Telefonas
• Teikiamų apgyvendinimo paslaugų rūšys (taip pat fizinių asmenų paslaugos)
• Licencijos galiojimo terminas (jei licencija yra)
• Paslaugų teikimo adresas
• APT rūšis (pvz., viešbutis, svečių namai ir pan.)
• Pagrindinės ekonominės veiklos kodas ir pavadinimas
• Bendras kambarių (numerių) skaičius
• Bendras vietų (lovų) skaičius
• Per mėnesį paruoštų apgyvendinimui kambarių skaičius ir jų užimtumas
• Per mėnesį paruoštų vietų skaičius
• Ar veikla vykdoma visus metus (jei ne – kiek laiko per metus)
• Ar APT yra tinkama vaikams
• Ar priimama su augintiniais
• Kambarių, kuriais gali naudotis neįgalieji, skaičius
• Ar galima atsiskaityti kortelėmis
• Interneto svetainės adresas
• APT aprašymas (laisvo formato)
• APT atstovo duomenys
• Priežastys, jei APT šiuo metu neteikia paslaugų
Atsiradus poreikiui kaupiamų duomenų aibė gali būti išplėsta.
7.2. Klausimas. Ar APT paskyros duomenys turi būti tikrinami automatiškai per išorines sistemas (pvz., Licencijų IS)?
7.2. Atsakymas. Taip, APT paskyros duomenys turi būti tikrinami ir gaunami automatiškai per integraciją su išorine sistema – Licencijų informacine sistema (LIS / Licencijų IS).
7.3. Klausimas. Kokie tikslūs veiksmų žurnalai (audit trail) turi būti kaupiami APT paskyros keitimų metu?
7.3. Atsakymas. Skaitykite Techninės specifikacijos 8.3.4 skyrių „Reikalavimai auditavimui“. 
7.4. Klausimas. Ar yra reikalavimai APT paskyrų duomenų versijavimui ar archyvavimui?
7.4. Atsakymas. Duomenų pokyčiai ir naudotojų veiksmai turi būti registruojami (audit trail), tačiau privalomo versijavimo ar archyvavimo funkcionalumo nenumatyta. Atsiradus poreikiui, suderintiems duomenims turi būti realizuotas duomenų tvarkymo istorijos kaupimo funkcionalumas, taip pat galimybė atvaizduoti šią istoriją suderintose NTIS vietose.
8. Klausimas. Administravimo komponentas.
8.1. Klausimas. Kokie konkretūs sisteminiai nustatymai turi būti administruojami (pvz., laukų aktyvavimas pagal APT tipą)?
8.1. Atsakymas. Sisteminių nustatymų administravimas NTIS sistemoje jau yra realizuotas, tačiau esant poreikiui, gali būti užsakyti papildomi vystymo darbai.
8.2. Klausimas. Kokie yra reikalavimai naudotojų teisių ir rolių kūrimui bei valdymui?
8.2. Atsakymas. Naudotojų teisių ir rolių rinkiniai NTIS sistemoje jau yra realizuotas, tačiau esant poreikiui, gali būti užsakyti papildomi vystymo darbai.
8.3. Klausimas. Ar reikia palaikyti audito žurnalus kiekvienam administravimo veiksmui?
8.3. Atsakymas. Audituojami turėtų būti tiek naudotojų tiek administratorių veiksmai. Plačiau skaitykite Techninės specifikacijos 8.3.4 skyrių „Reikalavimai auditavimui“.
8.4. Klausimas. Ar administravimo komponentas turi būti integruotas su kitomis valstybės sistemomis dėl naudotojų autentifikavimo?
8.4. Atsakymas. Naudotojų autentifikavimas NTIS sistemoje jau yra realizuotas. Naudotojai yra autentifikuojami per Elektroninius valdžios vartus. 
9. Klausimas. Ataskaitų komponentas.
9.1. Klausimas. Kokios konkrečios ataskaitos turi būti generuojamos (pagal naudotojų roles, turinį)?
9.1. Atsakymas. Ataskaitų funkcionalumas NTIS sistemoje jau yra realizuotas, tačiau esant poreikiui, gali būti užsakyti papildomi vystymo darbai. 
9.2. Klausimas. Kokie ataskaitų eksportavimo formatai turi būti palaikomi (*.xlsx, *.pdf, *.csv)?
9.2. Atsakymas. Šiuo metu pataikomi *.xlsx, *.pdf, *.csv formatai.
9.3. Klausimas. Ar ataskaitų struktūra bus pateikta perkančiosios organizacijos ar turi būti suderinta projekto metu?
9.3. Atsakymas. Esant poreikiui naujų ataskaitų struktūra turi būti suderinta projekto metu su perkančiąja organizacija.
9.4. Klausimas. Ar būtina įgalinti planuotą ataskaitų generavimą (pvz., kas mėnesį, kas ketvirtį)?
9.4. Atsakymas. Mėnesinis ataskaitų generavimas jau yra realizuotas. Jeigu analizės metu paaiškės poreikis ataskaitas generuoti kitu dažnumu, toks poreikis bus įtrauktas į sistemos modernizavimo planą.
10. Klausimas. Dirbtinio intelekto komponentas.
10.1. Klausimas. Kokie konkrečiai dirbtinio intelekto metodai arba algoritmai planuojami naudoti NTIS sistemoje (pvz., klasifikacija, klasterizacija, regresija, rekomendaciniai algoritmai, NLP)?
10.1. Atsakymas. Prašome skaityti Techninės specifikacijos 7.3.2.3.4 skyrių „Reikalavimai dirbtinio intelekto komponentui“. Konkretūs taikytini metodai ir algoritmai turės būti pasiūlyti tiekėjo detalios analizės metu, atsižvelgiant į NTIS duomenų specifiką ir planuojamą taikymą.
10.2. Klausimas. Ar yra numatyti konkretūs DI modeliai (pvz., XGBoost, Random Forest, k-means, LSTM, transformeriai) ar technologinės platformos (pvz., TensorFlow, PyTorch, scikit-learn)?
10.2. Atsakymas. Prašome skaityti Techninės specifikacijos 7.3.2.3.4 skyrių „Reikalavimai dirbtinio intelekto komponentui“. Konkretūs DI modeliai ar technologinės platformos turės būti pasiūlyti tiekėjo detalios analizės metu, atsižvelgiant į NTIS duomenų specifiką ir planuojamą taikymą.
10.3. Klausimas. Ar Perkančioji organizacija padengs visus kaštus susijusius su DI naudojimu?
10.3. Atsakymas. Projektas turėtų būti įgyvendinamas taip, kad būtų išvengta papildomų kaštų. Jeigu tam tikri kaštai yra neišvengiami ir būtini funkcionalumo realizavimui, jie bus aptariami ir derinami projekto eigoje.
10.4. Klausimas. Ar leidžiama naudoti iš anksto apmokytus (pre-trained) modelius? Ar turi būti taikomas perkvalifikavimas (fine-tuning)?
10.4. Atsakymas. Konkretūs modeliai turės būti pasiūlyti tiekėjo detalios analizės metu, atsižvelgiant į NTIS duomenų specifiką ir planuojamą taikymą.
10.5. Klausimas. Kokie duomenų šaltiniai bus naudojami DI komponento mokymui ir prognozėms: ar tai NTIS vidiniai duomenys, atviri duomenys, išoriniai registrai ar kombinacija?
10.5. Atsakymas. DI komponento apmokymo duomenis turi sudaryti visų NTIS esančių struktūrizuotų duomenų masyvai. DI veikimui reikalingi duomenys taip pat gali būti gaunami per integracijas su kitomis informacinėmis sistemomis ir registrais. Galutinis duomenų šaltinių sąrašas bus tikslinami detalios analizės metu.
10.6. Klausimas. Koks planuojamas duomenų kiekis (apytiksliai įrašų skaičiumi arba GB/TB) bus naudojamas modelio apmokymui ir prognozėms?
10.6. Atsakymas. Tiksli duomenų apimtis šiuo metu dar nėra apibrėžta.
10.7. Klausimas. Ar bus teikiami istoriniai duomenys modelių mokymui ir validavimui? Kokia jų apimtis ir struktūra?
10.7. Atsakymas. Istoriniai duomenys bus teikiami DI modelių mokymui ir validavimui. DI komponento testavimo etape Diegėjas turės pademonstruoti DI komponento veikimą panaudodamas istorinius duomenis, kuriuos pateiks Perkančioji organizacija, o jų apimtis ir struktūra bus konkretizuojama projekto eigoje, vykdant detalų projektavimą ir testavimo etapus.
10.8. Klausimas. Kokie konkretūs sprendimų ar rekomendacijų atvejai turi būti generuojami DI komponento pagrindu?
10.8. Atsakymas. Planuojama, kad DI komponentas generuos rekomendacijas kelionių ir maršrutų planavimui, pvz.: siūlys maršrutus, lankytinus objektus ar renginius pagal naudotojo elgseną ir interesus. Konkretūs sprendimų atvejai bus nustatyti detalios analizės metu, atsižvelgiant į duomenų galimybes ir Perkančiosios organizacijos poreikius.
10.9. Klausimas. Ar DI komponentas turi veikti tik kaip duomenų analitikos modulis ar ir kaip sprendimų priėmimo automatas?
10.9. Atsakymas. DI komponentas turi veikti kaip analitinė ir rekomendacijų teikimo priemonė, o ne automatinis sprendimų priėmimo mechanizmas. Jis turėtų padėti naudotojui priimti sprendimus, pavyzdžiui, siūlyti maršrutus ar lankytinus objektus, tačiau galutinis sprendimas lieka naudotojo rankose.
10.10. Klausimas. Kokiomis metrikomis ar KPI bus vertinamas DI komponento naudingumas ir tikslumas?
10.10. Atsakymas. Konkrečios KPI ar metrikos specifikacijoje nėra įvardytos, tačiau vertinimas preliminariai planuojamas pagal šiuos kriterijus:
• Gebėjimas generuoti pagrįstas prognozes pagal istorinius duomenis
• Aiškiai matomi mokymosi rezultatai ir progresas per grafinę sąsają
• Gebėjimas adaptuotis prie naujų duomenų (t. y. nuolatinis mokymasis)
• Kokybinis rezultatų įvertinimas per bandomąją eksploataciją
10.11. Klausimas. Kaip DI komponentas turi būti integruotas su kitais NTIS komponentais?
10.11. Atsakymas. DI (dirbtinio intelekto) komponentas turi būti integruotas su kitais NTIS komponentais taip, kad galėtų tiek naudotis kitų komponentų kaupiamais duomenimis, tiek teikti prognozių ar rekomendacijų rezultatus atgal į NTIS sistemą.
10.12. Klausimas. Ar reikalaujama realaus laiko prognozių/analizių (online inference), ar pakanka suplanuotų periodinių užduočių (batch inference)?
10.12. Atsakymas. Reikalavimo, kad Dirbtinio intelekto (DI) komponentas privalėtų veikti realiuoju laiku (online inference) ar periodinėmis (batch) prognozėmis nėra. Realizavimai bus nustatytas detalios analizės metu.
10.13. Klausimas. Ar numatoma API sąsaja tarp DI komponento ir kitų NTIS dalių? Koks formatas: REST, GraphQL, gRPC?
10.13. Atsakymas. Taip, planuojama API sąsaja tarp DI komponento ir kitų NTIS dalių. Kūrimas tūrėtų būti orientuotuotas į RESTful API arba lygiaverčius sprendimus, atsižvelgiant į mikroservisų architektūros principus. Tikslesnis API formatas (REST, GraphQL, gRPC) turės būti patikslintas detalios analizės ir projektavimo etapuose.
10.14. Klausimas. Ar paslaugų teikėjas turi sukurti modelių mokymo, testavimo, validavimo ir atnaujinimo mechanizmus?
10.14. Atsakymas. Taip, paslaugų teikėjas turi sukurti visus būtinus mechanizmus modelių mokymui, testavimui, validavimui ir atnaujinimui. Šie procesai turi būti įgyvendinti taip, kad užtikrintų DI komponento patikimumą, pritaikomumą prie naujų duomenų ir galimybę nuolat tobulinti modelį. Konkretūs sprendimai bus detalizuojami analizės ir projektavimo metu.
10.15. Klausimas. Kaip dažnai turi būti atliekamas modelių atnaujinimas?
10.15. Atsakymas. Konkretus modelių atnaujinimo dažnis bus nustatytas analizės metu.
10.16. Klausimas. Ar mokymas turi vykti NTIS infrastruktūroje, ar leidžiama naudoti išorinį DI modelių mokymo infrastruktūros sprendimą?
10.16. Atsakymas. Leidžiama naudoti išorinį DI modelių mokymo infrastruktūros sprendimą, jei jis veikia Europos Ekonominėje Erdvėje (EEE) ir atitinka ES teisinį reguliavimą (pvz., BDAR).
10.17. Klausimas. Ar bus reikalaujama pateikti modelio interpretavimo/logikos paaiškinimus (pvz., SHAP, LIME)?
10.17. Atsakymas. Ne, tačiau reikalaujama stebėti, palyginti ir dokumentuoti modelio veikimą, taip pat privaloma laikytis ES DI akto (2024 m. birželio 13 d. Europos Parlamento ir Tarybos reglamentą (ES) 2024/1689 dėl dirbtinio intelekto (Dirbtinio intelekto aktas).)
10.18. Klausimas. Ar planuojama taikyti etinius DI principus – pvz., sprendimų paaiškinamumas, naudotojų informavimas, šališkumo kontrolė?
10.18. Atsakymas. Taip. Konkretūs reikalavimai bus detalizuojami analizės metu.
10.19. Klausimas. Kaip planuojama užtikrinti, kad DI komponento naudojami duomenys atitinka BDAR (GDPR) reikalavimus?
10.19. Atsakymas. Tiekėjas privalės užtikrinti, kad DI komponento veikimas nepažeistų asmens duomenų apsaugos principų. Konkretūs duomenų tvarkymo aspektai turės būti suderinti su Perkančiąja organizacija analizės metu.
10.20. Klausimas. Kaip naudotojams turi būti pateikiami DI komponento rezultatai – tekstinėmis rekomendacijomis, vizualizacijomis, interaktyviomis sąsajomis?
10.20. Atsakymas. DI komponento rezultatai naudotojams turėtų būti pateikiami aiškiai suprantamu formatu – tekstinėmis rekomendacijomis, vizualizacijomis arba per interaktyvias sąsajas. Konkretus pateikimo būdas priklausys nuo naudojimo scenarijaus ir bus detalizuojamas analizės bei projektavimo metu.
10.21. Klausimas. Ar DI rekomendacijos turi būti diferencijuojamos pagal naudotojo rolę (pvz., APT, TIC, superadministratorius)?
10.21. Atsakymas. Rekomendacijos turėtų būti diferencijuojamos pagal naudotojo rolę, tačiau jei analizės metu paaiškės, kad toks poreikis yra perteklinis, gali būti svarstoma jo atsisakyti.
11. Klausimas. Duomenų importo / eksporto komponentas.
11.1. Klausimas. Kokie konkretūs duomenų formatai turi būti palaikomi importui ir eksportui?
11.1. Atsakymas. Planuojama *.xlsx, *.pdf, *.csv formatai, tačiau galutinis formatų sąrašas bus tikslinama analizės metu.
11.2. Klausimas. Ar turi būti patikrinama importuojamų duomenų struktūra ir reikšmės prieš įkėlimą?
11.2. Atsakymas. Taip. Konkrečios tikrinimo taisyklės bus suderintos analizės metu.
11.3. Klausimas. Ar bus palaikomas masinis duomenų eksportas su filtravimo parametrais?
11.3. Atsakymas. Turėtų būti palaikomas duomenų eksportas su filtravimo parametrais, tačiau jeigu analizės metu paaiškės, kad toks poreikis yra perteklinis, gali būti svarstoma jo atsisakyti.
11.4. Klausimas. Ar importuojami failai turi būti saugomi istorijoje ar tik iš karto apdorojami?
11.4. Atsakymas. Planuojama importuojamus failus apdoroti iškart, tačiau konkretus sprendimas bus priimtas detalios analizės metu.
12. Klausimas. Greitaveika ir našumas.
12.1. Klausimas. Kokie konkretūs NTIS atsako laikai turi būti pasiekiami (pvz., 95% atsakų iki X ms)?
12.1. Atsakymas. Prašome skaityti Techninės specifikacijos 8.4 skyrių „Reikalavimai NTIS greitaveikai ir našumui”.
12.2. Klausimas. Kokie planuojami vienalaikių naudotojų kiekiai, pagal kuriuos turi būti vertinamas našumas?
12.2. Atsakymas. Prašome skaityti Techninės specifikacijos 8.4 skyrių „Reikalavimai NTIS greitaveikai ir našumui”.
12.3. Klausimas. Ar reikia atlikti streso ir apkrovos testavimą? Kokia metodika ar įrankiai rekomenduojami?
12.3. Atsakymas. Prašome skaityti Techninės specifikacijos 8.4 skyrių „Reikalavimai NTIS greitaveikai ir našumui”.
12.4. Klausimas. Ar paslaugų teikėjas privalo pasiūlyti automatinio skalavimo (autoscaling) sprendimus?
12.4. Atsakymas. NTIS turi būti kuriama, kad užtikrintų automatinį mikroservisų paleidimą veikti (angl. auto scaling), kai yra pasiekiamos nustatytos ribinės mikroserviso apkrovos. Bendras NTIS sprendimas turi leisti (neriboti) mikroservisų automatinio paleidimo funkcionalumą.
13. Klausimas. Kelionių planavimo komponentas.
13.1. Klausimas. Kuo funkcionaliai skiriasi kelionių planavimo komponentas nuo maršrutų planavimo komponento?
13.1. Atsakymas. Maršrutų planavimo komponentas - suteikia galimybę turistams susiplanuoti kelionės maršrutą Lietuvoje. Kelionių planavimo komponentas - suteikia galimybę turizmo paslaugų teikėjams suplanuoti keliones.
13.2. Klausimas. Ar kelionių planavimo funkcionalumas skirtas tik turizmo paslaugų teikėjams ar taip pat ir turistams?
13.2. Atsakymas. Keliones planuoti turi galėti tiek turizmo paslaugų tiekėjai tiek turistai.
13.3. Klausimas. Kokie konkretūs veiksmai turi būti įmanomi kelionių planavimo metu (pvz., pasirinkti datą, paslaugas, rezervuoti vietas)?
13.3. Atsakymas. Pirminė funkcinių veiksmų logika yra pateikta 7.3.2.2.7 skyriuje, tačiau konkretūs kelionių planavimo veiksmai turės būti suderinti su perkančiąja organizacija detalios analizės metu. 
14. Klausimas. Komunikacijos komponentas.
14.1. Klausimas. Kokie turi būti palaikomi komunikacijos tipai (pvz., tekstiniai pranešimai, failų siuntimas)?
14.1. Atsakymas. Numatomi tekstiniai pranešimai, tačiau, jei analizės metu išaiškės poreikis, gali būti svarstomas ir kitų tipų palaikymas, pvz., failų siuntimas.
14.2. Klausimas. Ar turi būti palaikoma žinučių siuntimo istorija ir peržiūra?
14.2. Atsakymas. Taip.
14.3. Klausimas. Ar naudotojai galės komunikuoti tik per NTIS ar ir el. Paštu/SMS?
14.3. Atsakymas. Planuojama komunikacija per NTIS, tačiau neatmetama galimybė plėsti kanalus, jei analizės metu tai pasirodytų naudinga.
14.4. Klausimas. Ar turi būti integracija su išorinėmis komunikacijos platformomis (pvz., GovNotify, eDelivery)?
14.4. Atsakymas. Toks reikalavimas šiuo metu nėra numatytas, bet gali būti svarstomas, jeigu bus paaiškės toks poreikis analizės metu.
15. Klausimas. Maršrutų planavimo komponentas.
15.1. Klausimas. Kokie konkretūs kriterijai turi būti naudojami maršrutų generavimui (pvz., trukmė, lankytinų objektų tipai, atstumas)?
15.1. Atsakymas. Pirminė funkcinių veiksmų logika yra pateikta 7.3.2.1.2 skyriuje, tačiau konkretūs maršruto planavimo veiksmai turės būti suderinti su perkančiąja organizacija detalios analizės metu.
15.2. Klausimas. Ar maršrutai turi būti generuojami automatiškai, ar leidžiama ir naudotojo inicijuota maršruto korekcija?
15.2. Atsakymas. Pagal pirminę funkcinių veiksmų logiką turi būti galima inicijuoti automatiškai sugeneruoto maršruto koregavimą.
15.3. Klausimas. Ar maršruto planavimo metu būtina rodyti objektų užimtumą ar prieinamumą (pvz., darbo laiką)?
15.3. Atsakymas. Sistema turi atvaizduoti informaciją apie darbo laiką ar kitą aktualią informaciją apie turizmo objektus. Ar tai bus integruota tiesiogiai į maršrutų planavimą priklausys nuo analizės metu suformuotos UX logikos.
15.4. Klausimas. Ar maršruto rezultatas turi būti eksportuojamas į PDF/GPX/KML ar kitą formatą?
15.4. Atsakymas. Maršrutą turi būti galima eksportuoti GPX ir kitais, detalios analizės etapo metu identifikuotais ir suderintais formatais.
15.5. Klausimas. Ar planuojamas maršruto generavimo integravimas su žemėlapių paslaugomis (pvz., OpenStreetMap, Google Maps)?
15.5. Atsakymas. Pagal pirminę funkcinių veiksmų logiką maršrutas turi būti atvaizduojamas žemėlapyje. Konkretus realizavimo būdas (pvz., OpenStreetMap, Google Maps ar kita) nėra nurodytas, todėl turės būti pasiūlytas tiekėjo ir suderintas su užsakovu detalios analizės metu.
16. Klausimas. Migravimas ir integracijos.
16.1. Klausimas. Ar yra detaliai apibrėžti migruotini duomenų šaltiniai ir jų struktūros?
16.1. Atsakymas. Ne, nėra. Migruotini duomenų šaltiniai ir jų struktūros bus detaliai apibrėžti projekto metu.
16.2. Klausimas. Ar Perkančioji organizacija pateiks bandomuosius duomenis duomenų migracijos testavimui? 
16.2. Atsakymas. Bandomųjų duomenų pateikimas duomenų migracijos testavimui bus suderintas projekto metu tarp rangovo ir Perkančiosios organizacijos.
16.3. Klausimas. Kokie konkrečiai duomenų mainų formatai ir protokolai turi būti palaikomi (pvz., JSON, XML, REST, SOAP)?
16.3. Atsakymas. Šiuo metu duomenų mainai NTIS sistemoje realizuoti naudojant RESTful API, dokumentuotą Swagger (OpenAPI) formatu. Duomenys teikiami JSON formatu per HTTPS protokolą. Kiti formatai, tokie kaip XML ar SOAP, nėra numatyti, nebent bus nustatyti papildomi poreikiai integracijai su konkrečiomis trečiųjų šalių sistemomis.
16.4. Klausimas. Ar turi būti sukurtos testavimo aplinkos integracijoms su išorinėmis sistemomis (pvz., VMI, VDV IS, VIISP)?
16.4. Atsakymas. Tai įprasta praktika, leidžianti saugiai ištestuoti funkcionalumą prieš paleidžiant į produkcinę aplinką. Konkretūs reikalavimai ir galimybės bus derinami projekto metu su trečiųjų šalių sistemų valdytojais.
17. Klausimas. Prieinamumas ir naudotojų sąsaja (UX/UI).
17.1. Klausimas. Ar būtina atitikti WCAG 2.1 AA ar AAA lygmens prieinamumo reikalavimus?
17.1. Atsakymas. Taip, sistema turi atitikti WCAG 2.1 AA lygio reikalavimus. AAA nėra nurodytas kaip būtinas. 
17.2. Klausimas. Ar turi būti vykdomas UX testavimas su tikslinėmis naudotojų grupėmis (pvz., APT, TIC atstovais)?
17.2. Atsakymas. Nėra reikalaujama organizuoti UX testavimus su tikslinėmis naudotojų grupėmis, tačiau laikome tai gerąja praktika, kuri gali suteikti vertingų įžvalgų siekiant kokybiškiausio rezultato.
17.3. Klausimas. Ar turi būti pateikti maketai ir prototipai, suderinti su Perkančiąja organizacija, prieš UI programavimą?
17.3. Atsakymas. Taip, prototipai arba maketai turi būti suderinti su perkančiąja organizacija prieš vykdant UI programavimo darbus.
17.4. Klausimas. Ar naudotojų sąsaja turi palaikyti kalbų perjungimą ir ar reikia numatyti papildomų kalbų palaikymą ateityje?
17.4. Atsakymas. Taip, naudotojo sąsajoje turi būti galimybė perjungti kalbas, ir sprendimas turi būti parengtas galimam kalbų skaičiaus augimui ateityje. 
18. Klausimas. Sauga.
18.1. Klausimas. Ar NTIS turi būti sertifikuota pagal ISO/IEC 27001 ar lygiavertį standartą?
18.1. Atsakymas. Pati NTIS sistema neturi būti sertifikuota, tačiau diegėjas turi užtikrinti, kad ji kuriama laikantis visų 8.3.1 skyriuje išvardintų reikalavimų.
18.2. Klausimas. Ar paslaugų teikėjas privalo atlikti saugumo testus (penetration testing)? Kas ir kaip vertins jų rezultatus?
18.2. Atsakymas. Diegėjas turės atlikti NTIS atitikties vertinimą pagal 8.3.1 skyriuje išvardintus teisės aktus ir pateikti tokio vertinimo ataskaitą, kuri turi būti suderinta su Perkančiąja organizacija.
18.3. Klausimas. Ar NTIS turi palaikyti detalų naudotojų veiksmų audito žurnalą? Kiek laiko jis turi būti saugomas?
18.3. Atsakymas. Skaitykite Techninės specifikacijos 8.3.4 skyrių „Reikalavimai auditavimui“.
18.4. Klausimas. Kokie šifravimo algoritmai turi būti naudojami duomenų saugojimui ir perdavimui?
18.4. Atsakymas. Konkretūs šifravimo algoritmai bus aptarti projekto metu. Svarbiausia, kad jie atitiktų bendruosius BDAR ir kibernetinio saugumo reikalavimus.
19. Klausimas. Sistemos architektūra.
19.1. Klausimas. Ar būtina laikytis konkrečios mikroservisų architektūros šablonų (pvz., service mesh, event-driven)?
19.1. Atsakymas. Prašome skaityti Techninės specifikacijos 8.2.5 skyrių “Reikalavimai mikroservisų architekturai”.
19.2. Klausimas. Ar yra nurodyti privalomi infrastruktūros komponentai (pvz., konteinerių orkestravimas, naudojama OS)?
19.2. Atsakymas. Prašome skaityti Techninės specifikacijos 8.2 skyrių „Reikalavimai NTIS architektūrai”.
19.3. Klausimas. Ar diegimui būtina naudoti konkrečią platformą (pvz., OpenShift, Kubernetes, Docker Swarm)?
19.3. Atsakymas. Konkreti platforma nėra apibrėžta, bet funkcionalumai turi atitikti aukšto prieinamumo ir mikroservisų architektūros reikalavimus.
19.4. Klausimas. Ar yra reikalavimų dėl komponentų nepriklausomumo ir jų horizontalios plėtros galimybių?
19.4. Atsakymas. Prašome skaityti Techninės specifikacijos 8.2 skyrių “Reikalavimai NTIS architektūrai”.
20. Klausimas. Turizmo duomenų portalo atvaizdavimo komponentas.
20.1. Klausimas. Kokie konkretūs duomenų tipai turi būti atvaizduojami interaktyviose švieslentėse?
20.1. Atsakymas. Vizualizuojami turės būti nuasmeninti statistiniai duomenys apie turistus ir jų judėjimą (plačiau aprašyta Techninės specifikacijos 62.4 punkte). Konkretus informacijos kiekis ir struktūra bus patikslintas analizės metu.
20.2. Klausimas. Ar yra pateiktas švieslenčių vizualizacijų pavyzdys ar maketas? Jei ne – ar jis bus derinamas analizės metu?
20.2. Atsakymas. Taip, jis turės būti suderintas detalios analizės metu.
20.3. Klausimas. Kokie filtravimo ir paieškos mechanizmai turi būti realizuoti viešojoje duomenų atvaizdavimo srityje?
20.3. Atsakymas. Filtravimo kriterijai ir paieškos mechanizmai (pvz. laikotarpis, regionas, objektų tipas ir pan.) bus derinami detalios analizės metu.
20.4. Klausimas. Ar turi būti galima įrašyti pasirinktus filtravimo kriterijus kaip šablonus naudotojo profilyje?
20.4. Atsakymas. Pagal pirminę funkcinių veiksmų logiką, toks funkcionalumas nėra numatytas.
20.5. Klausimas. Kokie yra reikalavimai duomenų atnaujinimo dažniui švieslentėse?
20.5. Atsakymas. Duomenys švieslentėse turi būti dinamiškai atnaujinami, tačiau konkretus atnaujinimo dažnis (pvz. kas 1 val., kas 24 val.) bus tikslinami detalios analizės metu.
21. Klausimas. Turizmo išteklių tvarkymo komponentas.
21.1. Klausimas. Kokie konkretūs turizmo objektų tipai bus registruojami ir ar jie turi skirtingas struktūras?
21.1. Atsakymas. Turizmo objektai bus suskirstyti pagal tipus, tačiau jie bus valdomi per klasifikatorius. Tai leis plėsti tipų sąrašą ar koreguoti laukų rinkinius ateityje. Konkretus sąrašas bus tikslinamas detalios analizės metu.
21.2. Klausimas. Ar numatyta galimybė pridėti kelias vietos koordinates, nuotraukas ar dokumentus kiekvienam objektui?
21.2. Atsakymas. Taip, tokia galimybė yra numatyta. Tikslūs duomenų kiekio limitai ir formatai bus derinami detalios analizės metu.
21.3. Klausimas. Ar būtina palaikyti kelių kalbų įvedimą (pvz., objektų aprašymus EN, LT)?
21.3. Atsakymas. Taip, būtina palaikyti kelias kalbas. 
21.4. Klausimas. Ar bus vykdoma duomenų tikrinimo / tvirtinimo procedūra prieš paviešinimą?
21.4. Atsakymas. Taip, turi būti galimybė peržiūrėti, patvirtinti arba atmesti bei tvarkyti objektų duomenis.
21.5. Klausimas. Kokie objektų būsenos perėjimai turi būti realizuoti (pvz., „juodraštis“ → „peržiūrai“ → „patvirtintas“)?
21.5. Atsakymas. Taip, objektai turės perėjimo būsenas. Tikslūs statusai turės būti suderinti detalios analizės metu.
22. Klausimas. Projekto biudžetas ir sutarties sąlygos.
22.1. Klausimas. Kokia yra bendra projekto sutarties vertė? Ar ji bus nustatoma kaip fiksuota bendra suma, ar skaičiuojama pagal pateiktus vienetinius įkainius ir faktinius užsakymus?
22.1. Atsakymas. Paslaugos bus perkamos 12 mėnesių su galimybe pratęsti tokiomis pačiomis sąlygomis, bet ne daugiau kaip du kartus po 12 mėnesių (iš viso – 36 mėn.). Numatoma maksimali lėšų suma per visą 36 mėn. sutarties vykdymo laikotarpį – 600 000,00 Eur be PVM. Paslaugos bus perkamos pagal poreikį, taikant Tiekėjo pasiūlytą valandinį įkainį.
22.2. Klausimas. Kaip bus sprendžiama situacija, jei faktiškai užsakytų darbų apimtys viršys tam tikslui skirtą biudžetą? Ar numatytas papildomų lėšų skyrimas, ar bus taikomas užsakymų ribojimas pagal biudžeto likutį?
22.2. Atsakymas. Projekto metu turi būti siekiama pasiekti numatytus tikslus, neviršijant pirkime nustatytos vertės. Jeigu analizės metu paaiškėtų, kad kai kurių darbų apimtys viršija biudžetą, prioritetai būtų peržiūrimi ir sprendimai būtų derinami pagal likusias lėšas.
